Λευκαντικές αλοιφές: Η τοπική θεραπεία με λευκαντικούς παράγοντες βελτιώνει τη δυσχρωμία, όμως η λανθασμένη χρήση μπορεί να δημιουργήσει δερματικό ερεθισμό αλλά και να επιδεινώσει την υπερμελάγχρωση.
Χημικά peelings:Το χημικό peeling απομακρύνει την πλεονάζουσα μελανίνη από το δέρμα. Απαιτείται όμως μεγάλη προσοχή στην εφαρμογή του καθώς υπάρχει κίνδυνος να προκληθεί ερεθισμός και να εμφανιστεί μεταφλεγμονώδης υπερμελάγχρωση.
Δερμοαπόξεση: Με την δερμοαπόξεση αναγεννάται η επιδερμίδα, καθώς αφαιρείται το τμήμα που παρουσιάζει τις δυσχρωμίες.
Laser: Η μελανίνη παρουσιάζει ευρύ φάσμα απορρόφησης ακτινοβολίας, άρα επιτρέπει τη χρήση διάφορων ειδών laser ως θεραπευτικά μέσα. Το laser CO2 προκαλεί εξάχνωση του νερού της επιδερμίδας, απομακρύνοντας έτσι την χρωστική που προκαλεί την υπερμελάγχρωση. Η αρχική εφαρμογή ενός CO2 laser μπορεί να στοχεύσει την υπερμελάγχρωση της επιδερμίδας προκαλώντας ελάχιστη θερμική βλάβη στα βαθύτερα στρώματα του δέρματος ενώ, εν συνεχεία, η εφαρμογή ενός pulsed dye laser μπορεί να στοχεύσει αποτελεσματικότερα τις χρωστικές που βρίσκονται στο χόριο.